《琵琶仙 乙巳早春过吴门作》
清代·厉鹗

帆色新年，又轻约、水枕春寒同载。堤上沽酒，人家湘梅已先卖。

载照傍、红楼未启，惜犹护、一层芳霭。趁燕裙归，调鹦槛远，尘梦都改。

悄弹指、閒立平沙，更吹绿吴波缓衣带。堪笑天涯踪迹，有垂杨相待。

人意与、东风是客，洗软香、雨际烟外。且听钟度枫桥，旧情如在。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。